מיהאי רונאי

מיהאי רונאי (במקור מיקשה רוזנברג, בהונגרית: Rónai Mihály; אגר, 18 בנובמבר 1879 – בודפשט, 10 בינואר 1945) היה וטרינר, יועץ וטרינרי ראשי, סופר, נובליסט, ופובליציסט יהודי הונגרי. אביו של הסופר, המשורר והמתרגם מיהאי אנדראש רונאי, בעלה של הרופאה אמה האוזר, אחיו של הצלם דנש רונאי אחיה של השחקנית הרמין רונאי, בן דודו של הצלם אלדאר סקיי. מיהאי רונאי רעייתו ובנו הצעיר באלינט ניספו בשואה.

קורות חיים
מיקשה רוזנברג נולד במשפחה יהודית כבנם של האופה פיליפ רוזנברג ושל לינה בלייר. הוא סיים את בית הספר היסודי בעיר בקש ואת בית הספר התיכון בגיולה. בתקופה זו המאפייה של הוריו פשטה רגל והם עברו לבודפשט. אביו עבד כמבקר כרטיסים, בעוד שהוא קיבל עבודה בסדנת נפחות ונרשם לאקדמיה הווטרינרית המלכותית (היום נקרא המוסד בקיצור: ÁTE). בשנת 1901 קיבל תעודה ברפואה וטרינרית. הוא הצטרף לשירות הציבורי של עיריית בודפשט באוגוסט 1901 והחל לעבוד בבית המטבחיים הציבורי. 

בין השנים 1902–1908 הופיעו רבים מסיפוריו הקצרים ומאמריו העיתונאיים בעמודיהם של נפסבה, "חוג קוראי נפסבה", "פשטי הירלאפ", "השבוע", "יום רביעי" וניוגט. באותה תקופה הוא היה מוכר ומוערך כמו סופרים ועיתונאים מוכרים כלאיוש נאג' וג'רג' בלני. עד מהרה איבד את שמיעתו ומאז הפסיק לכתוב. 

משנת 1905 ניהל את משחטת הסוסים שנפתחה בניהולו ומאותה השנה עד 1914 ערך את כתב העת "סקירת בית המטבחיים" (Slaughterhouse Review) מטעם אלברט ברויאר. היה זה גם כן ברויאר שהכיר לו את הנוהג של פיקוח וטרינרי על שחיטת בעלי חיים ועל מוצרי בשר (כמזון) ועזר לו להוציא לאור את "ספר מפקחי הבשר" שנכתב במשותף עם ינה ואמוש (במקור: ויינר). רונאי השיג ספרי לימוד וקיים קורסים שבאמצעותם השפיע על מערכת הבדיקות והפיקוח על הבשר בהונגריה לטווח הארוך כמו כן ארגן את השירות המדעי המודרני לפיקוח על המזון הציבורי בבודפשט כווטרינר ראשי מוביל. בסתיו 1918 הוא ייסד את "האיגוד המקצועי של וטרינרים בהונגריה" וערך את העיתון הרשמי של האיגוד המקצועי "ענייני ציבור וטרינרים" (Állatorvosi Közügy). 

בתקופת הרפובליקה הסובייטית ההונגרית כנציג האיגודים המקצועיים באספת המורים של האוניברסיטה לרפואה וטרינרית ב-5 במאי 1919, הוא הציג את דרישותיו לארגון מחדש של החינוך באוניברסיטה, כולל סמסטר מעשי בקואופרטיב, שאומץ מיד על ידי ינה המבורגר שהיה קומיסר העם (שר) לענייני חקלאות.

ב-10 בינואר 1945 הוא נורה למוות על ידי אנשי מפלגת צלב החץ בכיכר פרנץ ליסט יחד עם אשתו ועם בנו הצעיר. מאוחר יותר הוצא מקברו והובא למנוחות ב-15 במרץ בשנה שלאחר מכן בחלקת החללים של בית הקברות היהודי ברחוב קוזמה. אשתו הייתה אמה האוזר (1886–1945), רופאה, איתה התחתן ב-5 ביוני 1911 בבודפשט.

ילדיהם:
 מיהאי אנדראש רונאי (1913–1992) היה סופר, משורר ומתרגם. אשתו הייתה מריאן גאבור (1917–2014), שהייתה ציירת.
 באלינט רונאי (1918–1945) היה מתמחה בעריכת דין.

 עבודותיו העיקריות 
 בטהובן-ביטר ואחרים (בודפשט, 1903)
 בתי המטבחיים הציבוריים וירידי בעלי חיים של הבירה בודפשט (בודפשט, 1903)
 ספר פקחי הבשר (בודפשט, 1910; מהדורה שנייה מורחבת ומתוקנת: בודפשט, 1914)
 Constitutio melanotica (בודפשט, 1927)

 לקריאה נוספת 
 מיהאי רונאי בבסיס הנתונים של המוזיאון הספרותי פטפי
 התמונה המתארת אותו נמצאת באתר centropa.org
 דחנש קאראסון: גדולי הבריאות של בעלי חיים בהונגריה: ד"ר מיהאי רונאי. (1945-1879) במלאת 100 שנה להולדתו (1980) כתב העת לווטרינרים הונגרים, כרך 35, מספר 12, 807-804.
 לקסיקון ביוגרפי הונגרי. עורכת ראשית אגנש קניירש. 1969
 יוז'ף סיניאי: חייהם ויצירותיהם של סופרים הונגרים.

 הערות שוליים 

קטגוריה:סופרים יהודים הונגרים
קטגוריה:וטרינרים יהודים
קטגוריה:סופרים ומשוררים שנספו בשואה
קטגוריה:משפחת רונאי
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:אגר (עיר): אישים
קטגוריה:הונגרים שנולדו ב-1879
קטגוריה:הונגרים שנפטרו ב-1945